Il-lejla fil-Parlament l-Opposizzjoni sfurzat lill-Gvern jiddibatti l-proċess li wassal għad-deċiżjoni li l-Gvern jikri bid-dritt li eventwalment jikkunsidra li jixtri l-isptar St Philip propjeta' ta' kumpaniji kkontrollati mit-Tabib Frank Portelli. Jiena smajt il-kelliemi kollha. Il-kwieti u l-imqarbin. Tal-Gvern, l-Opposizzjoni u l-Indipendenti. Konvint iktar minn qatt qabel li jkun għaqli li qabel ma tittieħed id-deċiżjoni li l-kuntratt ikun iffirmat għandhom ikunu eżaminati r-rapporti kollha li saru in konnessjoni mal-funzjoni li dan l-isptar jista' jkollu. L-istimi ta' valur issa saru pubbliċi, jonqos ir-rapporti u l-istimi dwar ix-xogħol ta' riabilitazzjoni li issemmew waqt id-dibattitu. Dawk għadhom imsakkrin! Għad hemm ħafna affarijiet li m'humiex ċari. Il-Ministru Fenech ħass il-ħtieġa li jemfasizza kemm il-proċess kien wieħed legali. Tajjeb. Imma r-riżultat ma jikkonvinċix lil diversi. Il-Gvern ilu s-snin jikkunsidra din il-proposta. Issa wasal iż-żmien li l-Parlament jgħarbel dak li sar. Wara tkun tista' tiġi ikkunsidrata d-deċiżjoni. Fil-fehma tiegħi l-aħjar triq hi dik. L-ewwel l-għarbiel, wara d-deċiżjoni.
L-isptar St Philip fil-Parlament